
Generic properties of topological groups

Toplogikus csoportok Baire-kategória értelmében generikus tulajdonságait vizsgáljuk.
Először a megszámlálható diszkrét csoportok esetével foglalkozunk.
Kiterjesztjük B.H.Neumann, H.Simmons és A.Macintyre algebrailag zárt csoportokról és a szóproblémáról szóló klasszikus eredményét. I.Goldbring, S.
E.Kunnawalkam és Y.Lodha megmutatta, hogy a megszámlálható diszkrét csoportok terében minden izomorfiaosztály első kategóriájú.
Ezzel szemben mi belátjuk, hogy a megszámlálható diszkrét Abel-csoportok terében létezik egy generikus izomorfiaosztály.
Ezután rátérünk a kompakt metrizálható Abel-csoportok esetére. Pontrjagin-dualitást használva megmutatjuk, hogy a kompakt metrizálható Abel-csoportok terében van generikus izomorfiaosztály. Tárgyaljuk az összefüggéseket a megszámlálható diszkrét esettel.
Végezetül kompakt metrizálható csoportokat vizsgálunk. Bizonyítjuk, hogy az általános kompakt metrizálható csoport nem összefüggő és nem is totálisan összefüggéstelen.



